Olumu Wampologoma yali yeebase ne wabaawo akamese ne katandika okumwetalirako. Kino kyazuukusa Wampologoma n’ayagala okulya akamese kano. Mu kutya okungi, akamese keerwanako nga kagamba nti ''omulundi guno nsonyiwa era nkusuubiza okukuyamba singa onoofuna obuzibu bwonna.” Kino kyatanula Wampologoma n’asonyiwa akamese kano. Nga wayiseewo ebbanga, Wampologoma yagwa mu mutego abayizzi gwe baali bategese nga baagala okutwala Wampologoma ewa Kabaka waabwe bamutte olw’okuba nti yali yeeyisa bubi eri banne. Akamese kano kaali kayitaayita ne kasanga Wampologoma ngali awo alaajana ne kanguwa mangu ne kasumulula emiguwa Wampologoma mwe yali asibiddwa ne kamutaasa. Wampologoma yasanyuka nnyo olw’ekikolwa ekyo. Akamese kye kaava kabuuza Wampologoma nti,'' Olaba kye nakugamba, ndowooza okirabye nti nali mutuufu?''.